system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Stela Popescu?
assistant
Stela Popescu () a fost o actriță română de film, radio, revistă, teatru, televiziune, voce și vodevil. A realizat cupluri artistice celebre alături de Ștefan Bănică (până la moartea acestuia) și Alexandru Arșinel.

Biografie

Primii ani, educație 

Stela Popescu s-a născut în Slobozia-Hodorogea, Județul Orhei, într-o familie modestă de învățători. Mama ei, Valentina, era originară din satul Chiperceni, iar tatăl – Vasile Popescu – din Chiștelnița, județul Orhei, în prezent în Republica Moldova. Prima amintire pe care o are bine întipărită în memorie este invadarea Basarabiei de către armata rusă. Atunci, în 1940, tatăl ei considerat intelectual, deci dușman de clasă, este deportat în Siberia, iar mama se refugiază, împreună cu fiica în România, la Brașov. În 1953, susține examenul de admitere la facultate și este repartizată la Facultatea de Limbă Rusă „Maxim Gorki“, la care renunță după un an și jumătate când intră în echipa Teatrului Ministerului de Interne. În 1956 este admisă la Institutul de Artă Teatrală și Cinematografică, iar în paralel continuă să susțină spectacole de teatru. La sfârșitul facultății, este repartizată la Teatrul din Brașov, acolo unde ajunge să susțină 400 de spectacole pe an.

Teatrele Constantin Tănase și de Comedie 
Din 1963 până in 1969 joacă la Teatrul de Revistă „Constantin Tănase”. În 1969, Stela părăsește Revista și se angajează la Teatrul de Comedie, ceea ce nu o impiedică să continue colaborarea cu Radiodifuziunea Română (pe atunci Radioteleviziunea) din 1963 până în 2017. În paralel, susține și o colaborare cu Revista Românească, sub condeiul lui Mihai Maximilian, cu care avea să se căsătorească în 1969, la puțin timp după divorțul de Dan Puican. Totodată, joacă în celebra serie de spectacole "Boema" de la Grădina Boema, spectacole care se înscriu în peisajul anti-putere pentru vremea aceea, cu succes de public foarte mare. Timp de 24 de ani cât a jucat la Teatrul de Comedie, vara, când se încheia stagiunea teatrală, juca la Revistă la Grădina Boema. 

La Teatrul de Comedie joacă din 1969 până în 1993, când revine la Teatrul de Revistă "Constantin Tănase", unde a lucrat până la decesul său.

Pe scena Teatrului de Revistă Constantin Tănase și pe cea a Teatrului de Comedie, Stela Popescu a strălucit în piese precum Omul care a văzut moartea, Mama Boema, Boema, slăbiciunea mea, și altele. A jucat 18 ani în Preșu, 12 ani în Pețitoarea și 10 ani în Plicul. A lucrat cu mari regizori, precum: Sanda Manu, Ion Cojar, Lucian Giurchescu, Valeriu Moisescu.

Cupluri cu Ștefan Bănică și Alexandru Arșinel 
Între anii 1971 și 1979 face cuplu, pe scenă și la televiziune, cu Ștefan Bănică. Cât despre longevivul cuplu umoristic Stela - Alexandru Arșinel, care a început în 1979, acesta a fost garanția umorului de calitate și în prezent, dar și în trecut, când textele scenetelor erau semnate Mihai Maximilian.

În film și televiziune 
În 1958 debutează în cinematografie în pelicula Alo?... Ați greșit numărul!. A jucat în peste 25 de filme precum Nea Mărin miliardar (1979), Pe malul stîng al Dunării albastre (1983), În fiecare zi mi-e dor de tine (1988) etc.

Stela Popescu a făcut o carieră și în televiziune. A jucat în televiziune de la înființare până în prezent, în piese de teatru și emisiuni de divertisment, reușind să transmită ceva din spiritul satiric și contestatar al Revistei prin textele unor scriitori de valoare: Mihai Maximilian, Grigore Pop, Octavian Sava sau Dan Mihăescu.
TVR a scos pe piață DVD-urile "O stea printre stele" (2006) și "Stela și Arșinel" (2005) care reunesc o parte dintre aparițiile televizate ale Stelei Popescu.

Începând jumătatea anilor '90, Stela Popescu a fost moderatoarea unor emisiuni TV pentru femei pe posturile TVR, Realitatea și Național TV.

Joacă în serialul TV "Cuscrele" (2005-2006) precum și în telenovelele "Războiul sexelor" (2007-2008), "Regina" (2008-2009) și "Aniela" (2009-2010) în rolul Coanei Chiva. În 2011 revine cu o participare specială în telenovela Iubire și Onoare.

Decesul 
Pe 23 noiembrie 2017 în jurul orei 15:40, Stela Popescu a fost găsită fără semne vitale, cu rană la cap, de către fiica adoptivă Doina Maximilian, căzută în interiorul casei de pe strada Alexandru Donici din București în care locuia. După efectuarea autopsiei de către medicii legiști, s-a stabilit faptul că moartea actriței s-a produs în urma unui accident vascular cerebral masiv suferit cu mult timp înainte de a fi găsită de fiica acesteia. Se crede că decesul a avut loc cu cel puțin 12 ore înainte. Trupul artistei a fost  depus la Teatrul de Revistă Constantin Tănase. Stela Popescu a fost înmormântată cu onoruri militare lângă soțul ei, Mihai Maximilian, la Cimitirul Cernica, duminică 26 noiembrie.

Teatru 
 
Teatrul de Revistă Constantin Tănase (1963-1969 și 1993-2017) - selectiv
Stela,de la Tanase (2016)
 Aplauze, Aplauze (2010)
 Revista revistelor
 Omul care a văzut moartea
 Te aștept diseară pe Lipscani
 Nevestele vesele... la Boema (1979)
 Boema, slăbiciunea mea (1980) 
 În grădina bucuriilor (1975)
 Constelația Boema (1984)
 Boema, bucuria mea (1985)
 Stela, stelele și Boema (1987)
 Buna seara,Boema (1989)
Teatrul de comedie (1969-1993) - selectiv

 Dispariția lui Galy (Brecht)
 Un om egal un om (Brecht)
 Mutter Courage (Brecht)
 Mandragora (Machiaveli)
 Steaua fără nume (Mihail Sebastian)
 Preșul (Ion Băieșu) - piesă care s-a jucat 18 ani
 Pețitoarea (Thornton) - piesă care s-a jucat 12 ani
 Plicul (Rebreanu) - piesă care s-a jucat 10 ani
 Trei surori (Cehov)
 Marele feudal (Al. Mirodan)
 Curcanul
 Turnul de fildeș - Premiul pe țară pentru cel mai bun rol secundar
 Sfântul Mitică Blajinul (Aurel Baranga)
 Capcană pentru un bărbat singur (Neil Simon)

Opera Comică pentru Copii - selectiv

 Piatra din casă 
 Cântăreț
 Chirița

Teatru Radiofonic 
 
 Agachi Flutur
 Avarul de Molière
 Burghezul gentilom
 Cafeneaua cea mică
 Catrina din Heilbrunn
 Caviar, vodka si bye bye
 Cinci cânticele
 Coana Chirița cântăreță
 Dimineața pierdută
 Din nou... Caragiale
 Divanul Persian
 Doamna ministru
 Fata cinstită de Carlo Goldoni 
 Ferma de struți
 Filantropul 
 Franțuzitele și un poet romantic 
 Gaițele (varianta 1964)
 Gaițele (varianta 2002)
 Hangița de Carlo Goldoni
 Hades în război
 Încurcă lume
 Leac pentru chelie
 Mânastirea din Parma
 Mizantropu 
 Nunta lui Figaro
 O viață pe roată 
 Rinocerii  de Eugen Ionescu
 Sânziana și Pepelea
 Stăpânul tăcerii 
 Suflete moarte
 Trenurile mele de Tudor Mușatescu
 Un cuib de nobili

Seriale TV 

 2015 - Las Fierbinți - Învățătoarea
2011 - Iubire și onoare - Zahira Rahman

2010 - Moștenirea - Mariana
2009-2010 - Aniela - Coana Chiva
 2008-2009 - Regina - Sofia Rădulescu
 2007-2008 - Războiul sexelor - Tincuța
 2005 - Cuscrele
 1989 - Misiunea

Filmografie 

 Alo?... Ați greșit numărul! (1958)
 Faust XX (1966)
 Vin cicliștii (1968)
 Pantoful Cenușăresei (1969)
 Astă seară dansăm în familie (1972)
 Despre o anume fericire (1973)
 Elixirul tinereții (1975)
 Cantemir (1975)
 Ultima noapte a singurătății (1976)
 Tufă de Veneția (1977)
 Drumuri în cumpănă (1979)
 Nea Mărin miliardar (1979)
 Am o idee!... (1981)
 Ana și „hoțul” (1981)
 Grăbește-te încet (1982)
 Pe malul stîng al Dunării albastre (1983)
 Căruța cu mere (1983)
 Un petic de cer (1984)
 Galax (1984)
 Zbor periculos (1984)
 Vară sentimentală (1986) - soția brigadierului Stroe
 Figuranții (1987)
 Secretul lui Nemesis (1987)
 În fiecare zi mi-e dor de tine (1988)
 Muzica e viața mea (1988)
 Maria Mirabela în Tranzistoria (1989)
 A doua cădere a Constantinopolului (1994)
 Sexy Harem Ada Kaleh (2001)
 Las Fierbinți (serial PRO TV, 2017) - directoarea scolii (aparitie episodica)
 Mamaia (2013)
 Rămâi cu mine (2013)
 Toată lumea din familia noastră (2012)
 Războiul sexelor (serial Acasă TV, 2007)
 Mașini și Mașini 2 - dublaj Flo (voce vers.română) (2006), (2011)
 Cuscrele (serial National TV, 2005)
 Despre o anumită fericire (1973)
 Recomandări (1971) (TV)
 Sărutul (1965)
 Omul de lângă tine (1961)

Premii și distincții 
Președintele României Ion Iliescu i-a conferit la 7 februarie 2004 Ordinul Meritul Cultural în grad de Comandor, Categoria D - "Arta Spectacolului", „în semn de apreciere a întregii activități și pentru dăruirea și talentul interpretativ pus în slujba artei scenice și a spectacolului”.

În data de 10 septembrie 2013, regele Mihai I al României i-a conferit, (prin fiica sa, principesa Margareta) într-o ceremonie care a avut loc la Castelul Peleș din Sinaia, Decorația Regală „Nihil Sine Deo”.

În data de 21 decembrie 2015, când artista a împlinit vârsta de 80 de ani, președintele României, Klaus Werner Iohannis a decorat-o cu Ordinul național „Steaua României” în grad de cavaler, pentru dragostea și talentul de care a dat dovadă în promovarea artei teatrale.

În data de 9 iunie 2016, Președintele Republicii Moldova, Nicolae Timofti, i-a conferit titlul onorific „Artist al Poporului” în semn de înaltă apreciere a meritelor deosebite în promovarea artei teatrale și cinematografice, pentru succese remarcabile în activitatea de creație și contribuție substanțială la dezvoltarea relațiilor culturale dintre România și Republica Moldova.

Referințe

Bibliografie 
 Rhea Cristina, Stela Popescu - Povestea succesului, Editura Curtea Veche, 2002

Legături externe 

 Biografie
 Stela Popescu Galerii Foto la Teatrul de Revista "Constantin Tanase" 
 "Ma simt ca la douazeci si cinci de ani", Formula AS - anul 2001, numărul 495
 STELA POPESCU: La 65 de ani nu mai contezi ca femeie , 13 ianuarie 2010, Alexandra Rotarescu, Revista Tango
 Stela Popescu:„Doar cu sinceritate câștigi inima omului“, 3 iunie 2010, Mihaela Manole, Adevărul
 Stela Popescu: „Vreau să joc teatru până la sfârșitul zilelor mele!“, 30 iunie 2011, Maridana Arsene, Adevărul
 Stela Popescu: De-o viata incerc sa-i fac pe oameni sa rada. Deseori, imi si iese!, 8 iulie 2011, Fotografie Artista, Revista Tango
 Stela Popescu, actriță: „Nu știam să mă îmbrac, eram un băiețoi“, 8 martie 2012, Mihai Mincan, Laurențiu Ungureanu, Adevărul
 Stela Popescu: Cand pune un barbat mana pe talia mea, vreau sa ma trateze ca pe o femeie, nu ca pe un sac de cartofi! , 18 mai 2012, Corina Stoica, Revista Tango
 Despre bucurie si ras, cu... Stela Popescu - "In afara de boala si de moarte, nimic nu ma mai poate intrista", Diana Vlad, Formula AS - anul 2012, numărul 1008
 Stela Popescu: „N-am fost prea slabă niciodată, fiincă sunt pofticioasă și îmi place să gătesc”, 18 aprilie 2013, Anca Simionescu, Evenimentul zilei
 STELA POPESCU - "M-am simțit mereu iubită în țara mea", Bogdana Tihon Buliga, Formula AS - anul 2013, numărul 1095
 Stela Popescu - Acolo sus Cineva ma iubeste!, Gabriel Mateescu, Lumea credinței - anul II, nr. 12(17)
Stela Popescu - Cetățean de onoare al municipiului Brașov 
http://apropomagazin.md/2010/02/19/iata-casa-din-copilarie-a-actritei-stela-popescu/
http://www.cuvintul.md/article/Actrita-Stela-Popescu-a-plecat-la-Domnul/

Nașteri în 1935
Decese în 2017
Nașteri pe 21 decembrie
Decese pe 23 noiembrie
Actori ai Teatrului de Comedie din București‎
Actori ai Teatrului de Revistă Constantin Tănase din București‎
Actori de film români
Actori de radio români
Actori de revistă români
Actori de teatru români
Actori de televiziune români
Actori de voce români
Actori de vodevil români
Actori români din secolul al XX-lea
Actori români din secolul al XXI-lea
Actrițe de film române
Actrițe de radio române
Actrițe de revistă române
Actrițe de teatru române
Actrițe de televiziune române
Actrițe de voce române
Actrițe de vodevil române
Actrițe române din secolul al XX-lea
Actrițe române din secolul al XXI-lea
AcasăTV
Cetățeni de onoare ai Brașovului
Cerbul de Aur
Comici români
Decese cauzate de accident vascular
Decese în București
Oameni din județul interbelic Orhei
Români basarabeni
Cetățeni de onoare ai Bucureștiului